EVIGT  LIV  ER  AT  KENDE  GUD  OG  HANS  SØN  JESUS  KRISTUS 


NUMMER    16 


15.  AUGUST  1922 


71.  AARGANG 


KORTFATTET  ANALYSE  AF 
MORMONS  BOG. 

Paa  Titelbladet  af  Mormons  Bog  er  der  hentydet  til  tre  for- 
skellige Pladesamlinger,  nemlig: 

1.  Nephis  Plader:  Som  Teksten  i  Mormons  Bog  angiver,  var 
der  to  Slags,  de  større  og  de  mindre  Plader.  De  større  Plader 
indeholdt  særligt  Historien  om  Folkets  politiske  Forhold.  De 
mindre  Plader  meddeler  om  Folkets  religiøse  Udvikling. 

2.  Mormons  Plader  indeholder  et  historisk  Uddrag  af  Ne- 
phis Plader  med  mange  indskudte  Kommentarer  af  Mormon 
samt  en  Fortsættelse  af  de  historiske  Optegnelser  i  Mormons 
egen  Levetid  og  atter  fortsat  af  Mormons  Søn,  Moroni. 

3.  Ethers  Plader  indeholder  historiske  Beretninger  om  Jare- 
diterne;  disse  Beretninger  blev  forkortede  af  Moroni,  som  ind- 
satte Kommentarer  i  den  forkortede  Affattelse  under  Titlen: 
Ethers  Bog. 

Foruden  de  nævnte  tre  Pladesamlinger  kan  anføres  en 
Samling,  som  ofte  bliver  nævnt  i  Mormons  Bog,  nemlig: 

4.  Labans  Messingplader.  Disse  var  medbragt  af  Lehis  Ko- 
loni fra  Jerusalem  og  indeholdt  hebraiske  gammel-testament- 
lige  Optegnelser  cg  genealogiske  Stamtavler.  Nephis  Opteg- 
nelser indeholder  mange  Uddrag  fra  disse  Plader. 

Mormons  Bog  bestaar  af  femten  forskellige  Hovedafsnit,  og 
med  Undtagelse  af  et,  er  hvert  Afsnit  kaldt  en  »Bog«.  Navnet 
paa  hver  enkelt  »Bog«s  væsentlige  Forfatter  er  angivet.  De 
første  seks  »Bøger«  i  Mormons  Bog  er  Oversættelser  fra  Ne- 
phis mindre  Plader,  nemlig:  Første  og  anden  Nephis  »Bog«, 
Jacobs  »Bog«,  Enos  »Bog«,  Jaroms  »Bog«  og  Omnis  »Bog«. 
Mellem  Omnis  »Bog«  og  Mosiahs  »Bog«  er  indskudt  Mormons 
Ord,  der  danner  et  Bindeled  mellem  Nephis  mindre  Plader  og 
Beretningerne,  som  følger  efter  og  som  var  optegnede  paa 
Nephis  mindre  Plader.  Mormons  Ord  giver  en  kort  Forklaring 
af  de  foregaaende  Optegnelser  og  staar  som  en  Fortale  til  de 
efterfølgende  Beretninger. 

Hovedparten  af  Mormons  Bog,  nemlig  Beretningerne  fra 
Mosiahs  »Bog«  til  det  7.  Kap.  inkl.  i  Mormons  »Bog«,  er  over- 
sat fra  Mormons  forkortede  Optegnelser  af  Beretningerne  paa 
Nephis  Plader.  Den  sidste  Del  af  Mormons  Bog,  fra  det  8.  Kap. 
i  Mormons  »Bog«  til  Bogens  Slutning,  er  en  Oversættelse  af 
Pladeoptegnelser  af  Moroni,  Mormons  Søn,  som  først  fuld- 
endte Optegnelserne  om  hans  Faders  Livsgerning  og  derefter 
foretog  en  Forkortelse  af  Jarediternes  Optegnelser,  benævnt 
Ethers  »Bog«.  Senere  tilføjede  han  de  Optegnelser,  der  er 
kendt  som  Moronis  »Bog«. 

Den  Tidsperiode,  som  Mormons  Bog  omfatter,  rækker  fra 
600  Aar  før  Kristi  Fødsel  til  421  Aar  efter  Kristi  Fødsel.  I 
dette  Aar  eller  omkring  dette  Aar  seglede  Moroni,  den  sidste 
nephitiske  Historieskriver,  disse  Optegnelser  og  skjulte  dem 
under  Guds  Varetægt  i  den  Hensigt,  at  de  skulde  blive  bragt 
frem  for  Lyset  i  de  sidste  Dage,  som  forudsagt  af  Profeterne. 
I  Aaret  1827  overleverede  Moroni,  som  en  opstanden  Person, 
de  indgraverede  Plader  til  Joseph  Smith. 


243 
JOHN   TANNERS   LEVNETSBESKRIVELSE. 

(Oversat  af  Morten  A.  C.  Nicolaysen.) 
(Fortsat  fra  Side  232.) 

2.  KAPITEL. 

Da  Templet  i  Kirtland  var  færdigt,  deltog  han  i  dets  Ind- 
vielse. Han  tog  ogsaa  Del  i  den  »højtidelige  Forsamling«,  og 
de  himmelske  Gaver  og  Tilkendegivelser  ved  denne  minde- 
værdige Begivenhed.  (Se  Joseph  Smiths  Levnedsløb  og  Pag- 
tens Bog  110.  Kap.).  Han  modtog  sin  indvielsesmæssige  Tvæt- 
ning og  Salvelse  i  dette  under  Herrens  Vejledning  først  op- 
førte Tempel  i  denne  Uddeling. 

Med  den  for  ham  karakteristiske  Energi  gjorde  han  sit 
bedste  for  at  hjælpe  Profeten  med  Dannelsen  af  »Kirtland 
Bank«*),  og  i  dette  Øjemed  købte  han  et  større  Antal  af  dens 


*)  I  November  1836  stiftedes  »Kirtland  Sikkerheds  Selskabs  Anti 
Bank  Kompagni«  ved  Aktietegning  med  det  Formaal  at  fremme  de 
Sidste  Dages  Helliges  timelige  Interesser  i  Landbrug,  Industri, 
Haandværk  og  Varehandel.  Det  folgende  Aar  gik  tusindvis  af  For- 
retninger i  Amerika  fallit  i  en  finansiel  Malstrøm  efter  en  to— 
treaarig  Storm  af  de  vildeste  Spekulationer  i  Landejendomme  med 
overdreven  Bankkredit,  og  den  naturlige  Konsekvens  af  en  for- 
færdelig overdreven  Udstedelse  af  Papirpenge,  som  gik  langt  ud 
over  Staternes  lovlige  Affærer.  Den  nationale  Misere  berørte  selv- 
følgelig ogsaa  Kirtland  og  Selskabets  Aktieinteresser,  og  hvad 
værre  var,  den  berørte  de  Helliges  aandelige  Liv  og  foraarsagede 
en  Del  Apostasi,  Bitterhed,  Bagtalelse,  og  alle  Slags  vilde  Rygter  af 
den  værste  Art  spredtes  om  Brødrene  og  Profeten.  I  Sommeren 
1837  solgte  Joseph  Smith  sine  Aktier  og  gik  ud  af  Forretningen. 
Han  skriver  om  dette  Øjeblik:  »Jeg  er  fuldt  ud  paa  det  Rene  med 
efter  et  saa  langt  Eksperiment,  at  ingen  Institution  af  den  Slags, 
etableret  paa  retmæssige  og  retfærdige  Principper,  ikke  alene  for 
Kirkens  men  for  hele  Nationens  Velsignelse,  vilde  blive  tilladt  at 
fortsætte  sine  Operationer  i  saadan  en  Tidsalder,  hvor  aandeligt 
Mørke,  vilde  Forretnings-Transaktioner  og  Ugudelighed  regerer.« 
(Kirkens  Hist.  2.  B.,  S.  497). 

Jeg  nævner  disse  Fakta  om  Sagen,  fordi  Anti  »Mormon«  Skrifter 
ogsaa  i  Danmark  har  benyttet  Kirtland  Anti  Bank-Fallitten  til  at 
nedrakke  Joseph  Smiths  Navn.  En  lignende  finansiel  Malstrøm 
efter  Krigsspekulationernes  Vildskab  er  de  sidste  Par  Aars  Tid 
gaaet  over  Amerika  og  har  paa  noget  lignende  Maade  berørt  Penge- 


244 

Aktier.  Det  viste  sig  senere,  at  der  var  en  »Judas«  med  under 
Sagen,  og  Banken  gik  fallit  tiltrods  for  alle  modsatte  Anstren- 
gelser. 

De,  som  havde  gjort  det  største  Arbejde  og  indskudt  mest, 
led  det  største  Tab,  og  Ældste  Tanner  var  en  af  de  forreste,  og 
han  blev  finansielt  ødelagt.  Paa  samme  Tid  blev  det  ydre 
Tryk  af  religiøs  Forfølgelse  saa  uudholdeligt,  at  de  Hellige 
maatte  forlade  Kirtland  og  søge  sig  Hjem  længere  Vest  paa. 
Ældste  Tanner  saa  en  Rejse  af  Tusinde  Miles  foran  sig  og 
befandt  sig  med  denne  for  Øje  ikke  alene  uden  Midler,  men 
ogsaa  i  Gæld.  Hans  Mod  og  Dygtighed  viste  sig  imidlertid  at 
svare  til  det  kritiske  Tidspunkt.  Ved  Guds  Velsignelse  havde 
han  før  erhvervet  sig  en  Formue,  og  han  vidste,  at  Jesus  Kri- 
stus levede,  og  at  han  var  hans  Tjener,  og  at  han  ikke  vilde 
forsage  ham. 

Han  havde  en  stor  Familje  at  forsørge,  og  en  lang  Rejse  laa 
foran  ham.  Den  forhaandenværende  Tilstand  inspirerede  ham 


affærerne  blandt  de  Sidste  Dages  Hellige  i  Utah  og  Idaho  og  for- 
aarsaget  ubehagelige  og  bitre  Følelser  og  Tanker  i  manges  Sind. 
Idet  jeg  i  en  følgende  Artikel  sammenligner  denne  Levnetsskitse 
med  Eksempler  fra  det  Ny  Testamente,  saa  vil  jeg  ogsaa  her  gøre 
opmærksom  paa,  at  Paulus  kalder  »Pengene«  eller  Pengesystemet 
en  Rod  til  alt  Ondt,  efter  at  han  havde  set  alle  de  sørgelige  Følger 
deraf  i  det  romerske  Verdensrige  med  kommercielle  Tilranelser, 
Dyrtider,  Luksus,  Fornøjelsessyge  og  Fattigdom,  som  langt  over- 
gaar  Nutidens  sociale  Dekadence.  Saalænge  Pengesystemet  bestaar, 
er  det  selvfølgelig  ogsaa  nødvendigt  for  de  Sidste  Dages  Hellige  at 
operere  med  Pengene  som  Byttemiddel  for  nødvendige  Varer  i 
Handel  og  Vandel,  men  det  er  jo  ikke  altid,  at  velberaad  Klogskab 
og  en  retlinet  Efterfølgelse  af  Kristus  følges  ad  i  Finanssager  midt 
i  en  falden  og  i  en  »Sælgen  og  Køben«  overdreven  Verden.  Fra  Be- 
gyndelsen af  12.  Kap.  af  Johannes  Evangelium  kan  man  se  de  sør- 
gelige Følger  af  Judas'  Jalousi  og  Begærlighed  efter  Penge.  Han 
havde  uden  Tvivl  for  meget  af  den  jordisk-materielle  jødiske  Natur 
i  sig  og  blev  maaske  for  utaalmodig  efter  at  se  Jesus  optræde  i 
Stormagt  som  den  jødiske  Messias,  idet  han  misforstod  hans  Mis- 
sion paa  det  Tidspunkt.  Messias  vil  komme  igen  for  at  regere,  og 
hvis  ikke  før,  vil  han  sikkert  da  forandre  Pengesystemet. 

Oversætteren. 

til  større  Tro  og  Aandskraft.  I  April  1838  udrustede  han  sig 
med  en  laant  Vogn,  tre  laante  Heste  og  en  af  sine  egne  samt 
tyve  Dollars  i  kontante  Penge  og  en  Tønde  Krudt  til  at  betale 
Udgifter  undervejs.  Han  begyndte  saaledes  Rejsen  til  Mis- 
souri med  sin  Familje,  ialt  11  Personer.  Efter  at  Pengene  og 
Krudtet  var  forbrugt,  var  de  nødt  til  paa  Vejen  at  appellere 
til  Indbyggernes  Godgørenhed  og  bede  dem  om  Fødemidler. 

Han  havde  en  Søn  og  Datter,  som  var  født  i  Kirtland,  med 
sig.  Den  elskelige  Pige  døde  paa  denne  møjsommelige  Rejse, 
og  det  var  for  Ældste  Tanner  en  af  de  største  Prøver  i  hans 
Liv  paa  den  Tid. 

Ved  Ankomsten  til  Missouri  berettede  han  i  Konversation 
med  en  Ven  de  Genvordigheder,  Savn  og  prøvende  Omstæn- 
digheder, de  havde  døjet  under  Rejsen,  men  han  bemærkede: 
»Ja,  selv  om  andre  er  kommen  op  lettere,  saa  har  de  Ikke  lært 
saa  meget.«  Denne  Udtalelse  var  karakteristisk  for  Ældste 
Tanners  lykkelige  Evne  til  at  drage  Solskin  fra  den  mørkeste 
Sky  og  Honning  fra  den  mest  bitre  Urt.  Han  anerkendte  Guds 
Indflydelse  i  alle  Ting  med  den  Overbevisning,  at  han  be- 
hersker alle  Ting  til  bedste  for  dem,  som  holder  hans  Be- 
falinger. 

Han  ankom  til  Byen  Far  West  den  3.  Juli,  hvor  han  og 
hans  Sønner  tog  Arbejde.  Han  betalte  sin  Gæld  og  havde  til- 
strækkelige Midler  paa  Haanden  til  at  møde  Livets  Forlangen- 
der og  Tidens  Krav. 

I  Efteraaret  1838  gik  han  og  Sønnen  Myron  til  en  Mølle  ca. 
9  Miles  fra  Byen,  og  da  de  startede  paa  Tilbagevejen  blev  de 
overfaldet  af  Stats-Militsen,  der  optraadte  som  en  Pøbelhob. 
Han  bad  Myron  at  løbe  og  tage  Vare  paa  sig  selv,  og  Drengen 
kravlede  ind  under  en  stor  Bunke  afhuggede  Kviste  og  blev 
ikke  opdaget,  medens  Pøbelen  overfaldt  Ældste  Tanner.  En  af 
Hoben  rettede  sit  Gevær  mod  denne  brave  Mand,  men  til  alt 
Held  var  der  noget,  som  hindrede  den  i  at  gaa  af.  Han  vendte 
derpaa  Geværkolben  mod  ham  og  slog  ham  oven  i  Hovedet, 
saa  der  fremkom  et  stort  aabent  Saar.  Dette  Slag  havde  uden 

Tvivl  dræbt  ham,  hvis  han  ikke  havde  haft  sin  tykke  Felthat 
paa,  hvis  Dobbeltlag  opfangede  Slaget.  Dette  Mordforsøg  blev 
gjort  af  Kaptajn  Myer  Odell. 

Ældste  Tanner  blev  taget  til  Fange  to  eller  tre  Dage  og  bar 
sine  blodige  Klæder,  og  som  et  Vidnesbyrd  mod  dem  vilde 
han  ikke  vaske  Blodet  af  sig.  Han  beholdt  sit  Forspand  og  sin 
Vogn,  og  paa  hans  Æresord  lod  de  ham  gaa  for  at  bringe  en 
saaret  Mand  til  sin  Familje,  efter  hvilket  Ærinde  han  vendte 
tilbage  til  Fangenskabet  og  indfriede  sit  Ord.  Paa  dette  Tids- 
punkt blev  Profeten  Joseph  Smith  dømt  til  at  skydes,  men 
General  Doniphan  gjorde  kraftig  Modsigelse  og  unddrog  sine 
Mænd.  Paa  den  Dag,  Henrettelsen  skulde  have  fundet  Sted, 
nedlagde  de  Hellige  deres  Vaaben,  og  nogle  af  Fangerne, 
hvoriblandt  Ældste  Tanner,  blev  løsladt. 

Under  det  omtalte  Milits-Overfald  led  han  store  Tab,  da 
meget  af  hans  Kvæg  blev  stjaalet. 

Straks  efter,  at  han  var  sat  paa  fri  Fod,  gik  han  i  Færd  med 
at  samle  sine  Ting  og  forberede  sig  paa  at  forlade  Staten  i 
Henhold  til  Guvernørens  Ordre,  og  den  3.  Marts  1839  begyndte 
han  Rejsen  med  sin  egen  og  sine  Sønners  Familje  til  Staten 
Illinois.  Han  ankom  til  New  Liberty  omkring  den  1.  April, 
hvor  han  standsede  et  Aar  for  at  hvile  og  komme  til  Kræfter 
og  nød  Fremgang  og  Velsignelse  i  sit  Arbejde. 

I  Midten  af  Marts  1840  samlede  han  igen  sit  Løsøre  og  flyt- 
tede til  en  Plads,  fire  Miles  fra  Montrose,  Lee  Amt,  Jowa,  hvor 
en  Datter  blev  født  i  Juli  1840.  Han  kultiverede  her  en  stor 
Farm,  pløjede  to  Hundrede  og  halvtreds  Akres  og  havde  to 
Hundrede  Akres  for  Græsgang  til  Kreaturer.  Han  indhegnede 
hele  Pladsen,  hvor  han  levede  i  seks  Aar  og  nød  stor  Frem- 
gang. 

I  April -Konferencen  1844  blev  han  kaldet  paa  en  Mission 
til  de  østlige  Stater.  Før  Afrejsen  gik  han  til  Nauvoo,  hvor 
han  saa  Profeten  Joseph.  Under  et  Sammentræf  paa  Gaden 
gav  han  Profeten  Beviset  for  de  to  Tusinde  Dollars,  som  var 
modtaget  som  et  Laan  i  Kirtland  i  Januar  1835  til  at  indfri 

Tempel-Grunden.  Joseph  spurgte  ham,  hvad  han  ønskede, 
der  skulde  gøres  med  Skyldbeviset,  hvortil  Ældste  Tanner 
svarede:  »Broder  Joseph,  Dem  vil  jeg  skænke  det.«  Profeten 
blev  glad  over  denne  Ædelmodighed  og  lagde  sin  højre  Haand 
tungt  paa  Ældste  Tanners  Skulder  og  sagde:  »Gud  velsigne 
Dem,  Fader  Tanner,  Deres  Børn  skal  aldrig  tigge  om  Brød.« 

Han  hjalp  betydeligt  med  Opførelsen  af  Nauvoo  Tempel  fra 
Start  til  Fuldførelse;  og  da  det  var  indviet,  modtog  han  deri 
sine  præstelige  Begavelser,  Beseglinger  og  for  anden  Gang 
indviede  Salvelse  til  Guds  Tjeneste. 

I  Foraaret  1846  solgte  han  sin  Farm,  for  hvad  han  kunde 
faa  for  den,  og  sammen  med  de  Hellige,  som  var  bleven  nød- 
saget til  at  forlade  Nauvoo  —  »The  City  of  Joseph«  —  rejste 
han  til  Rocky  Mountains.  Han  brød  op  i  Midten  af  Maj  og  for- 
enede sig  med  Strømmen  af  Sidste  Dages  Hellige  i  deres 
mindeværdige  Udgang  fra  Illinois  mod  det  fjerne  Vesten.  Han 
betalte  ogsaa  for  Flytningen  af  to  andre  Familjer  til  Gouncil 
Bluffs.  Den  16.  Juli  udrustede  han  to  af  sine  Sønner  og  sendte 
dem  med  »Mormon «-Bataillonen  til  Mexico  for  at  kæmpe  for 
Amerikas  Sag  og  vise  deres  Loyalitet  mod  Regeringen.  Et 
Sted,  Nordvest  for  Winter- Quarters,  hvor  de  Hellige  havde 
deres  Græsgange,  tog  han  i  3  MaanederVare  paa  Kvægbestan- 
den for  hele  Israels  Lejr. 

Efter  sine  mange  Rejsebesværligheder,  Tab  og  Genvordig- 
heder af  forskellig  Slags  stod  det  endnu  tilbage  for  ham  at 
blive  prøvet  ved  Ildens  Ødelæggelser.  I  Midten  af  Januar  1847 
blev  hans  Hus,  tre  Vognkasser  med  opstaaende  Overtræk  til 
Brug  for  Soverum,  Levnedsmidler  og  de  fleste  Klædnings- 
stykker ødelagt  af  Ilden.  Der  blev  intet  frelst  undtagen 
Sengene  og  en  Del  af  Sengetøjet.  Men  hans  ædle  Sind  og  hans 
Naturs  udholdende  Energi  syntes  at  være  overordentlig  over- 
for Ulykken.  Og  om  Foraaret  hjalp  han  med  at  udruste 
Pionererne  for  deres  Ørken-Rejse  til  de  indre  Bjergegne  ved 
at  opdyrke  flere  Jorder  og  avle  en  stor  Høst. 

I  Sommeren  1847  havde  Ældste  Tanner  en  spændende  Op- 

levelse  med  Indianerne.  Følgende  Beretning  om  denne  mærk- 
værdige Omstændighed  er  fra  Jane  Grovers,  senere  Mrs.  Ste- 
warts Dagbog: 

Hun  siger:  »En  Morgenstund  tænkte  vi,  at  vi  vilde  gaa  og 
samle  Stikkelsbær.  Fader  Tanner  (som  vi  familiært  kaldte 
den  gode,  patriarkalske  John  Tanner)  spændte  Hestene  for  en 
let  Vogn,  og  med  de  to  Søstre  Lyman,  hans  lille  Barnebarn  og 
mig  selv  kørte  vi  af  Sted.  Da  vi  kom  ind  i  Skoven,  bad  vi  den 
gamle  Herre  om  at  opsøge  et  Hus  og  hvile  sig  der,  medens  vi 
plukkede  Bærrene. 

Jeg  og  den  lille  Pige  strejfede  om  i  nogen  Afstand  fra  de 
andre,  da  vi  pludselig  hørte  Skrig.  Den  Lille  tænkte,  at  det 
var  hendes  Bedstefader  og  vilde  raabe  igen,  men  jeg  fore- 
byggede det  med  den  Tanke,  at  det  maaske  var  Indianere. 
Vi  spadserede  op  i  Nærheden  af  Fader  Tanner,  da  vi  saa,  han 
vendte  sin  Vogn  omkring.  Først  tænkte  vi  ikke  noget  mærk- 
værdigt derved,  men  da  vi  nærmede  os  Vognen,  saa  vi  Indi- 
anerne samle  sig  omkring  den,  raabende  og  skrigende,  medens 
andre  forenede  sig  med  dem.  Vi  kom  netop  ind  i  Vognen  for 
at  komme  af  Sted,  da  fire  af  Indianerne  tog  fat  paa  Vognen, 
to  holdt  Hestene  i  Bidslerne,  og  en  anden  prøvede  paa  at  tage 
mig  ud  af  Vognen.  Jeg  var  baade  bange  og  oprørt  og  bad 
Fader  Tanner  at  lade  mig  springe  ud  af  Vognen  og  løbe  efter 
Hjælp.  Han  svarede:  »Nej,  stakkels  Barn,  det  er  for  sent!«  Jeg 
sagde  til  ham,  at  de  skulde  ikke  bortføre  mig  levende. 

Fader  Tanners  Ansigt  var  hvidt  som  et  Lagen.  De  begyndte 
at  rive  hans  Klæder  af  Kroppen.  De  havde  taget  hans  Uhr  og 
Lommetørklæde  og  prøvede  paa  at  rive  mig  ud  af  Vognen.  Jeg 
begyndte  i  Tavshed  at  appellere  til  min  himmelske  Fader  om 
Hjælp.  Medens  jeg  bad  og  kæmpede,  kom  den  Hellig  Aands 
Kraft  over  mig,  og  jeg  rejste  mig  op  i  stor  Styrke,  og  ingen 
Tunge  kan  beskrive  mine  Følelser.  Lyksalighed  opfyldte  mig. 
Faa  Øjeblikke  forud  saa  jeg  det,  som  er  værre  end  Døden, 
stirre  mig  i  Ansigtet,  og  nu  var  min  Haand  udstrakt  under 
Guds  Kraft,  og  jeg  talte  til  disse  Indianere  i  deres  eget  Sprog. 

De  slap  deres  Tag  baade  paa  Heste  og  Vogn  og  stod  maalløse 
foran  mig,  medens  jeg  talte  til  dem  ved  Hellig  Aandens  Magt. 
De  bøjede  deres  Hoveder  og  svarede  »ja«  paa  en  Maade,  som 
lod  mig  forstaa,  hvad  de  mente.  Fader  Tanner  og  den  lille 
Pige  lyttede  i  aandeløs  Spænding.  Jeg  forstod  Situationen. 
Indianernes  Beregning  var  at  dræbe  Fader  Tanner,  brænde 
Vognen  og  tage  mig  og  den  Lille  med  sig.  Dette  blev  klarlig 
vist  mig  ved  Aandens  Aabenbaring.  Da  jeg  holdt  op  at  tale, 
gav  de  os  alle  Haandtryk  og  tilbagegav  alt,  hvad  de  havde 
taget  fra  Fader  Tanner,  som  gav  dem  Lommetørklædet  til- 
bage, og  jeg  gav  dem  Bær  og  Bisquits.  Paa  det  Tidspunkt  kom 
de  andre  to  Kvinder  til  Stede,  og  vi  skyndte  os  hjem. 

Aanden  gav  mig  Forklaring  paa  en  Del  af,  hvad  jeg  havde 
sagt:  »I  indianske  Krigere  tænker,  at  I  kan  dræbe  os.  Véd  I 
ikke,  at  den  Store  Aand  vaager  over  Eder  og  véd  enhver  Ting 
i  Eders  Hjærter?  Vi  er  kommen  herud  for  at  samle  noget  af 
vor  Faders  Frugt.  Vi  er  ikke  kommen  for  at  fornærme  Eder, 
og  hvis  I  gør  os  Fortræd  eller  skader  et  Haar  paa  vore  Ho- 
veder, saa  vil  den  Store  Aand  slaa  Eder  til  Jorden,  og  I  skal 
ikke  være  i  Stand  til  at  gøre  et  Aandedrag  mere.  Vi  er  bleven 
dreven  fra  vore  Hjem,  og  det  er  I  ligeledes.  Vi  er  kommen  til 
dette  Land  for  at  gøre  Eder  godt  og  slet  ingen  Fortræd.  Vi  er 
Herrens  Folk,  og  det  er  I  ogsaa,  men  I  maa  holde  op  med 
Eders  morderiske  Gerninger  og  Ugudeligheder.  Herren  har 
stor  Mishag  med  Eders  Synder,  og  I  vil  ikke  faa,  hvad  I 
trænger  til,  hvis  I  fortsætter  med  den  Færd.  I  tænker,  I  ejer 
alt  dette  Land,  disse  Skove,  dette  Vand  og  alle  disse  Heste.  I 
ejer  ikke  en  Ting  paa  Jorden,  ikke  engang  den  Luft,  I  ind- 
aander.  Det  tilhører  altsammen  den  Store  Aand.« 

I  Slutningen  af  Juni  1848  udrustede  Ældste  Tanner  fem 
Forspand  med  Vogne  og  Levnetsmidler  til  atten  Maaneder, 
hvormed  de  startede  Prærie-Rejsen  til  Salt  Lake;  paa  Vejen 
fejredes  den  4.  Juli  i  Elk  Horn.  Mellem  Wood  River  og  La- 
ramie  faldt  en  seksaarig  Sønnesøn  ned  fra  en  Vogntunge,  og 
et  Læs  af  3500  Pund  gik  paa  skraa  over  det  stakkels  Barns 


Mave,  og  han  døde  i  Løbet  af  tyve  Minutter.  Med  Undtagelse 
af  denne  sørgelige  Ulykke  var  Rejsen  gunstig,  og  han  og  Sel- 
skabet ankom  til  Lait  Lake  Dalen  den  17.  Oktober,  og  han 
bosatte  sig  i  South  Cottonwood. 

I  Efteraaret  1849  blev  han  angrebet  af  Gigt,  det  blev  saa 
slemt,  at  han  i  Begyndelsen  af  Januar  1850  maatte  gaa  til 
Sengs  og  led  betydeligt  indtil  den  13.  April,  da  han  opgav 
Aanden  og  indgik  til  de  Retfærdiges  Hvile.  Han  var  Fader  til 
tyve  Børn,  og  hans  smukke  Livsvandel  har  for  Efterslægten 
og  Zions  Ungdom  sat  et  af  de  store  kristelige  Eksempler  til 
Efterligning. 


NY  TESTAMENTES  GRUNDTEKST. 

Paa  vort  Ny  Testamente  staar  paa  Titelbladet:  »Rettet  efter 
Grundteksten«,  hvilket  kunde  give  Anledning  til  Spørgsmaa- 
let:  »Hvad  er  Grundteksten?  Har  man  de  oprindelige  Haand- 
skrifter, som  de  nytestamentelige  Forfattere  skrev?«  Et  Par 
Oplysninger  om  denne  Sag  vil  derfor  vistnok  være  i  sin 
Orden. 

De  oprindelige  Haandskrifter  er  forlængst  gaaede  til  Grunde, 
da  de  var  skrevet  paa  et  skrøbeligt  Materiale  af  Papyrus - 
planten  (heraf  Ordet  »Papir«),  og  derfor  hurtig  blev  slidt  op. 
Den  Gang  kendtes  ikke  Bogtrykkerkunsten,  hvorfor  man  kun 
ved  Afskrifter  kunde  mangfoldiggøre  et  Skrift.  Dette  skete 
ogsaa  for  Ny  Testamentes  Skrifter,  der  i  Afskrifter  spredtes 
rundt  om  i  Menighederne.  At  afskrive  Bøger  blev  et  helt 
Haandværk,  som  man  holdt  Skrivere  til  (ofte  Slaver).  Saa- 
ledes  gik  det  til,  at  der  efterhaanden  blev  en  utallig  Mængde 
Afskrifter  af  Ny  Testamente.  Ofte  er  der  i  disse  Afskrifter  ved 
Unøjagtigheder  indløbet  Fejl  af  mindre  Art,  hvorfor  de  Lærde 
i  vore  Dage  har  haft  et  stort  Arbejde  med  at  udfinde,  hvor- 
ledes den  oprindelige  Tekst  (Grundtekst)  har  været. 

De  bedste  Haandskrifter  til  Ny  Testamente  er  Codex  Einai- 

ticus  (fundet  i  et  Kloster  paa  Bjerget  Sinai).  Det  stammer  fra 
det  4.  Aarh.  og  indeholder  hele  Bibelen.  Godex  Vaticanus,  og- 
saa  fra  det  4.  Aarhundrede,  indeholder  ligeledes  det  meste  af 
Bibelen.  Men  foruden  disse  findes  en  stor  Mængde  andre 
Haandskrifter.  De  ældste  trykte  Bibler  er  fra  ca.  1500. 

Kan  man  nu  være  sikker  paa,  at  Grundteksten,  som  det 
fremgaar  efter  disse  Haandskrifter,  stemmer  med  den  op- 
rindelige? Hertil  maa  i  al  Almindelighed  svares  Ja.  Helt  til- 
bage til  Midten  af  2.  Aarh.  (ca.  150)  har  vi  hos  Kirkefædrene 
Citater  af  Ny  Testamentes  Skrifter,  og  det  viser  sig,  at  de  har 
brugt  en  Tekst,  der  i  alt  væsentligt  svarer  til  vor.  Ved  Sam- 
menligning med  deres  Skrifter  og  ved  at  sammenholde  de 
mange  Afskrifter  har  man  søgt  at  komme  den  oprindelige 
Tekst  saa  nær  som  muligt. 

Grundteksten  er  altsaa  den  ældste  græske  Form  vi  har  af 
Ny  Testamente  (for  Gamle  Testamente  er  det  derimod  He- 
braisk), og  selv  om  der  mulig  kan  være  enkelte  mindre  Unøj- 
agtigheder i  den,  er  den  dog  utvivlsomt  i  det  store  og  hele  paa- 
lidelig. 

Naar  vi  tænker  paa  Oversættelsen  til  Dansk,  har  der  i  Ti- 
dernes Løb  været  forskellige  mere  eller  mindre  heldige.  En 
Ting  er  jo  nemlig  at  gengive  nøjagtig  Grundtekstens  Ord,  en 
anden  Ting  at  give  Indholdet  i  et  værdigt  og  smukt  dansk 
Sprog,  Det  sidste  har  det  ved  vore  Oversættelser  alt  for  meget 
skortet  paa.  Vor  sidste  Oversættelse  (Oversættelsen  fra  1907) 
har  et  meget  stort  Fortrin,  og  da  den  tillige  kommer  Grund- 
teksten efter  de  bedste  Haandskrifter  meget  nærmere  end  tid- 
ligere, maa  det  siges  at  være  en  stor  Vinding,  at  vi  har  faaet 
den.  At  man  ved  den  skulde  have  truffet  det  rette  eller  hel- 
digste Udtryk  i  alle  Tilfælde,  er  dog  ikke  at  vente.  I  Forbin- 
delse hermed  skal  ogsaa  nævnes  Dr.  T.  Skat  Rørdams  Over- 
sættelse af  »Det  ny  Testamente«  i  lødigt  Dansk.  Endvidere 
den  nye  Oversættelse  af  Det  gamle  Testamente. 

BETRAGTNINGER  OVER  JESU  KRISTI 
JORDISKE  FORHOLD. 

(Fortsat  fra  Side  237.) 

I  de  paradisiske  Forhold  i  Galilæa,  som  var  uberørt  af  de 
historiske  Omvæltninger,  levede  en  Befolkning,  der  ved  sin 
virksomme  og  hæderlige  Karakter  og  ved  sin  inderlige  Livs- 
glæde stod  i  fuldstændig  Harmoni  med  Landets  Natur.  Deres 
Livsvaner  var  rolige,  og  der  var  ingen  Mangel  paa  Intelligens 
eller  Finhed.  Man  kan  nærmest  tænke  sig  dem  i  Lighed  med 
de  bedste  Stammer  af  Libanons  Befolkning,  kun  med  den 
Gave  forud  for  disse,  at  kunne  frembringe  store  Mænd.  Her 
mødte  Jesu  sin  sande  Familje.  Kapernaum  blev  hans  By. 

Der  var  især  ét  Hus,  hvori  han  kom  meget,  Huset  tilhørte 
2  Brødre,  Sønner  af  Jonas,  disse  to  Brødre  var  Kefas  og  An- 
dreas, Familjen  var  oprindelig  fra  Bethsaida.  Andreas  havde 
været  Discipel  hos  Johannes  den  Døber.  Og  Jesus  kendte  ham 
fra  Jordans  Bredder.  Jesus  elskede  dette  Hjem  og  kom  der 
jævnlig. 

I  en  anden  Familje,  hvis  Overhoved  var  en  velhavende 
Mand  og  Ejer  af  flere  Skibe,  ved  Navn  Zebedæus,  fandt  Jesus 
ligeledes  en  hjærtelig  Modtagelse.  Zebedæus  havde  to  Sønner, 
den  ældste  hed  Jacob,  den  yngste  Johannes,  som  siden  kom 
til  at  tage  en  saa  afgørende  Del  af  Kristendommens  Udvik- 
lingshistorie. Begge  blev  Jesu  Disciple.  Deres  Moder,  Salome, 
var  ogsaa  Jesus  meget  hengiven  og  fulgte  ham  lige  til  hans 
Død. 

Der  var  blandt  andre  4  galilæiske  Kvinder,  der  til  Stadig- 
hed fulgte  Jesus,  eller  som  disse  benævnede  ham  —  den  unge 
Mester.  Disse  skiftedes  til  at  høre  paa  hans  Undervisning  i 
den  Skole,  som  nu  var  oprettet  ved  Tiberiassøens  Bred,  og 
sørge  for  hans  Forplejning.  En  af  dem  hed  Maria  fra  Mag- 
dala,  som  har  gjort  sin  fattige  Bys  Navn  verdensberømt.  I  Be- 
retningerne staar  hun  opført  for  at  have  været  besat  af  7 
Djævle,  Datidens   Udtryk  for  Nervesygdomme;   denne   Syg- 

doms  Oprindelse  var  uforklarlig  for  Datidens  Befolkning.  At 
høre  paa  Jesu  Tale  og  se  hans  rene  og  blide  Skønhed  havde 
en  vidunderlig  beroligende  Indflydelse  paa  hendes  Nerve- 
system. Maria  fra  Magdala  —  der  i  Ny  Testamente  nævnes 
som  Magdalene  —  blev  Jesus  tro  lige  til  Golgatha  og  blev 
Opstandelsens  store  Vidne,  hun  blev  den,  der  bragte  Opstan- 
delsestroen  ud  til  en  hel  Verden. 

Af  Følget  maa  nævnes  Filip  fra  Bethsaida,  den  samme  som 
senere  opføres  under  Navnet  Bartholomæus,  Nathaniel,  en 
Søn  af  Tolmai  fra  Kana,  Mathæus,  der  havde  været  Tolder, 
Thomas  eller  Didymos,  som  undertiden  tvivlede,  men  dog 
kunde  blusse  op  i  ædelmodig  Iver,  Lebbæus  eller  Taddæus  og 
Simon  Zelotes,  der  var  en  Discipel  af  Ganloniteren  Judas  og 
hørte  til  Partiet  »Kenaim«,  der  spillede  saa  stor  Rolle  i  den 
jødiske  Opstand. 

Jesu  egen  Familje  havde  kun  lidet  tilovers  for  ham.  Jacob 
og  Judas,  der  var  hans  Fættere  gennem  Klofas's  Hustru  Marie, 
regnedes  paa  dette  Tidspunkt  for  hans  Disciple,  men  paa 
dette  Tidspunkt  blev  han  aldrig  set  sammen  med  sin  Moder. 
Det  var  først  efter  hans  Død,  hun  fik  en  saa  høj  Berømmelse. 

Fættrene  Jakob  og  Judas  hørte  til  Menigheden  »Herrens 
Brødre«,  som  stod  i  Spidsen  for  Kirken  i  Jerusalem. 

Jakob,  som  i  Ny  Testamente  betegnes  som  »Herrens  Bro- 
der«, er  ikke  ensbetydende  med,  at  han  var  Broder  til  Jesus. 
De  øvrige  af  Josefs  og  Marias  Børn  fulgte  ikke  Jesus,  om  ikke 
just  de  var  imod  ham,  saa  viste  der  sig  heller  ingen  Sympati, 
de  holdt  sig  ved  enhver  Lejlighed  fuldstændig  passive. 

Af  denne  venskabelige  Skare  havde  Jesus  udvalgt  en  snæv- 
rere Kreds,  som  han  tilstod  et  kendeligt  Fortrin,  det  var  sær- 
lig Zebedæus'  2  Sønner  Jacob  og  Johannes.  Han  gav  dem  Til- 
navnet »Tordenens  Sønner«  paa  Grund  af  deres  brændende 
Iver.  Johannes  blev  ogsaa  den  eneste  paa  denne  Jord,  der  nød 
Jesu  Fortrolighed. 

Peter,  Jakob  og  Johannes  (paa  dette  Tidspunkt  nævnes  Pe- 
ter som  Simon  Barjona)  dannede  et  Slags  Gehejmeraad,  som 

Jesus   sammenkaldte,   naar   vigtige    Spørgsmaal    skulde   be- 
handles. 

Jesus  gav  senere  Peter  Tilnavnet  »Kefa«,  et  syrisk  Navn, 
der  betyder  Sten.  Peter  var  altid  resolut  i  sine  Handlinger, 
og  han  handlede  altid  efter  den  første  Indskydelse,  der  under- 
tiden lokkede  et  Smil  frem.  Et  Øjeblik  saa  det  ud,  som  han 
lovede  Peter  Nøglerne  til  Himmeriges  Rige  og  Ret  til  at  af- 
sige Kendelser  her  paa  Jorden,  der  skulde  være  godkendt  af 
det  Guddommelige.  Da  dette  foraarsagede  Skinsyge  mellem 
de  øvrige,  blev  det  aldrig  gentaget.  Endnu  mere  vaagnede 
Skinsygen  ved  Tanken  om  Fremtiden,  om  det  Guds  Rige,  hvor 
alle  Disciplene  skulde  sidde  paa  Tronen  ved  Mesterens  højre 
og  venstre  Haand,  for  at  dømme  Israels  tolv  Stammer.  Man 
spurgte  da  hinanden  om,  hvem  der  skulde  sidde  Menneske- 
sønnen nærmest. 

Jakob  og  Johannes'  Moder  Salome  gik  virkelig  til  Jesus  og 
ansøgte  om  to  af  de  Pladser  for  hendes  Sønner.  Jesus  skød 
Ansøgningen  fra  sig  ved  at  anvende  sin  sædvanlige  Grund- 
sætning, at  den,  der  sig  selv  ophøjer,  skal  fornedres,  og  at 
Himmeriges  Rige  tilhører  de  smaa.  Læs  Jesu  Bjergprædiken. 
Hans  Prædikener  var  milde  og  venlige,  gennemstrømmet  af 
Naturens  Aande  og  Markernes  Duft.  Himlens  Fugle,  Havet* 
Bjergene,  Børnenes  Leg  gav  altid  Stof  for  hans  Undervisning. 

Det  var  Barndommen  med  dens  Glæder,  som  den  Gang  tog 
Jorden  i  Eje.  Mange  saa  sig  allerede  siddende  paa  Tronen  ved 
Mesterens  Side.  Man  benævnte  det  som  »Paradis«  (et  Ord  som 
tillige  med  mange  andre  orientalske  er  laant  fra  Persien,  og 
som  fra  først  af  betegne  de  achamidiske  Kongers  Lystanlæg) 
og  var  Udtrykket  for  det,  som  alle  længtes  efter. 

Jesus  fremstillede  sig  ifølge  Beretninger  ikke  som  Guds 
Søn,  men  som  Menneskesønnen.  Ordet  »Søn«  har  i  det  semi- 
tiske Sprog  en  vid  Betydning.  Desuden  er  der  i  Jesu  Tanke 
ikke  med  Begrebet  Menneske  forbundet  noget  ydmygende, 
som  en  kold  Deisme  har  lagt  ind  deri. 

I  hans  Naturopfattelse  gennemstrømmes  det  hele  Verdens- 
alt af  en  eneste  Sjæl.  Guds  Sjæl.  Da  Mennesket  er  skabt  i  hans 

Billede,  har  Mennesket  af  Naturen  noget  af  det  Guddomme- 
lige i  sig.  Dette  Guddommelige  udvikles  hos  Jesus  til  Fuld- 
kommenhed, saaledes  at  han  blev  Et  med  sin  Fader.  Idéen 
indbefatter  for  ham  alt;  Legemet,  der  adskiller  Individerne 
fra  hinanden,  er  for  ham  intet.  (Fortsættes.) 


DØDSFALD. 

Søster  Ane  Kathrine  Jensen,  født  den  1.  Juni  1844,  afgik  ved 
Døden  paa  Aalborg  Alderdomshjem  den  30.  Juni  1922.  Hun 
døde  som  en  trofast  Sidste  Dages  Hellig. 

Begravelsen  foregik  fra  Alderdomshjemmets  Kapel  den  6. 
Juli.  Præs.  John  H.  Jørgensen  talte  ved  Baaren  og  Holger 
Jørgensen  indviede  Graven. 

Søster  Kirsten  Marie  Eskesen  afgik  ved  Døden  den  21.  Juli 
1922  og  blev  begravet  den  25.  Juli  paa  Vestre  Kirkegaard  i 
København. 

Str.  Eskesen  blev  født  den  6.  Novbr.  1842  og  indlemmet  i 
Kirken  den  2.  Novbr.  1906. 

Hun  døde  som  et  trofast  Medlem  af  Kirken. 

Niels  Peter  Nielsen  døde  den  20.  Juni  i  sit  Hjem  i  Logan 
efter  længere  Tids  Sygdom.  Afdøde  blev  født  den  6.  August 
1849  i  Kjelleklinte,  Sjælland,  Danmark.  Han  blev  Medlem  af 
Kirken  den  4.  April  1869,  og  i  1870  blev  han  kaldet  som  Mis- 
sionær og  arbejdede  paa  Bornholm  og  blev  senere  Forstander 
for  Lolland-Falster  Gren.  I  Maj  1876  blev  han  løst  og  rejste 
til  Logan,  Utah. 

Han  har  beklædt  mange  ansvarsfulde  kirkelige  og  borger- 
lige Stillinger  og  Tillidshverv.  I  1905 — 07  udførte  han  en  Mis- 
sion til  Danmark  og  virkede  i  Aalborg  og  Aarhus  Konferen- 
cer. 

Begravelsen  fandt  Sted  den  25.  Juni  fra  7.  Ward  Forsam- 
lingshus under  stor  Deltagelse.  Ældsterne  H.  C.  Petersen,  R. 
O.  Larsen,  O.  H.  Budge  og  Biskop  J.  H.  Walkins  jr.,  talte  ved 
Baaren. 

FREMAD  TIL  SEJREN! 

Fremad  for  Guds  gode  Sag, 
bring  den  frem  i  alle  Lag, 
spred  den  over  By  og  Land, 
at  den  Frelse  bringe  kan! 
Kæmp  for  den  af  al  Din  Magt, 
frejdig  vær  og  uforsagt! 

Bring  til  hver  en  Kvinde,  Mand 
Budskabet,  der  frelse  kan 
dem  fra  Synd  og  Sorg  og  Nød, 
fra  den  sjælelige  Død, 
lær  dem  Ret,  og  lær  dem  Pligt, 
hold  kun  ud,  og  aldrig  svigt! 

Kæmp  for  alt,  hvad  der  er  sandt, 
kæmp  mod  Ondt,  hvor  Du  det  fandt, 
lær  Din  Næste  Kærlighed 
til  den  Ven,  som  for  os  led! 
Frem  til  Sejer  da  Du  gaar, 
Sejrens  Frugter  da  Du  faar! 

L.  Caspersen. 


Mange  Mennesker  er  lig  Fiskene;  ingen  af  dem  vilde  komme 
i  Vanskeligheder,  om  de  holdt  deres  Mund  lukket. 

